ปรากฏการณ์ที่เกิดขึ้นไม่บ่อยนักของกองเรือนาวีนานาชาติจาก 5 ประเทศ ระหว่างปฏิบัติการเสรีภาพยั่งยืนในทะเลโอมาน

| * ด
* ค
* ก
หน่วยและรูปขบวนกองทัพเรือ |
| --- |
| 
* หมู่เรือ
* กองเรือ
* หมวดเรือ
* หมู่เรือบรรทุกเครื่องบิน
* กองเรือเฉพาะกิจ
* กองเรือนาวี

 |

**กองเรือรบ** หรือ **กองเรือนาวี** (อังกฤษ: fleet หรือ naval fleet) คือรูปขบวนของเรือรบ ซึ่งเป็นรูปขบวนที่ใหญ่ที่สุดในกองทัพเรือ บังคับบัญชาโดยผู้นำเพียงคนเดียว กองเรือนาวีในทะเลเทียบเท่ากับกองทัพสนามของกองทัพบกบนฝั่ง

วัตถุประสงค์
------------

ในความหมายสมัยใหม่ กองเรือนาวีมักจะเป็นรูปขบวนที่ตั้งขึ้นเพื่อใช้งานถาวร แต่ก็ไม่เสมอไป โดยทั่วไปจะถูกกำหนดสำหรับประจำการในมหาสมุทรหรือทะเล และตั้งชื่อตามมหาสมุทรหรือทะเลนั้น แต่ในการกำหนดของกองทัพเรือสหรัฐจะกำหนดกองเรือนาวีเป็นตัวเลข

ปกติกองเรือนาวีจะบัญชาการโดยจากจอมพลเรือหรือพลเรือเอก ซึ่งมักจะดำรงตำแหน่งผู้บัญชาการทหารด้วย แต่ในหลายกองเรือนาวีก็มักจะมอบหมายให้บัญชาการโดยพลเรือโท หรือพลเรือตรี โดยกองเรือนาวีส่วนใหญ่สามารถแบ่งออกได้เป็นหลายกองเรือ (squadron) ซึ่งอยู่ภายใต้กองเรือนาวีของจอมพลเรือ ซึ่งกองเรือเหล่านั้นจะแบ่งออกเป็นอีกหลายหมู่เรือ (division) ในยุคสมัยของเรือใบ (Age of Sail) กองเรือจะแบ่งออกเป็น หมู่เรือหน้า หมู่เรือกลาง และหมู่เรือระวังหลัง ตั้งชื่อตามตำแหน่งของกองเรือในแนวเส้นประจัญบาน (line of battle) ในยุคปัจจุบัน กองเรือมักจะประกอบไปด้วยกลุ่มเรือรบในประเภทเดียวกันภายในชั้น เช่น เรือประจัญบาน หรือเรือลาดตระเวน

เนื่องจากกองทัพเรือขนาดเล็กจำนวนมากมีกองเรือนาวีเพียงกองเดียว คำว่า*กองเรือนาวี (fleet)*  จึงมีความหมายเดียวกันกับ *กองทัพเรือ (navy)* 

กองเรือนาวีนานาชาติไม่ใช่เรื่องแปลกในประวัติศาสตร์นาวี เช่น หลายชาติประกอบกำลังเป็นกองเรือนาวีสันนิบาตศักดิ์สิทธิ์ในยุทธการที่เลปันโต พ.ศ. 2114 และกองเรือนาวีฝรั่งเศส-สเปน ที่เผชิญหน้ากับราชนาวีสหราชอาณาจักรที่ยุทธการทราฟัลการ์ พ.ศ. 2348 สำหรับในยุคปัจจุบัน เนโทได้จัดตั้งกองเรือนาวีผสมและปฏิบัติการร่วมกันในระดับชาติหลายแห่ง เช่น ปฏิบัติการแอคทีฟเอนเดฟเวอร์ (Operation Active Endeavour)

กองเรือนาวีสมัยใหม่
-------------------

กองเรือนาวีสมัยใหม่เป็นการผสมเรือผิวน้ำ เรือดำน้ำ เรือสนับสนุน และอากาศยานประจำเรือในการปฏิบัติการทางเรือในทะเล โดยรู้จักกันในชื่อบลูวอเตอร์ หรือโอเชียน (มหาสมุทร), กรีนวอเตอร์ หรือลิทเทอเริล (ชายฝั่ง), บราวน์วอเตอร์ หรือกองกำลังชายฝั่ง/แม่น้ำ ซึ่งกองเรือนาวีขนาดใหญ่มักจะแบ่งออกเป็นหมู่เรือที่มีหมายเลขที่มีจำนวนน้อยกว่าหรือว่าใช้ชื่อกองเรือนาวีตามพื้นที่ปฏิบัติการทางภูมิศาสตร์ หรือตามการจัดกลุ่มเรือประเภทเดียวกันเพื่อง่ายต่อการบริหารจัดการ

กองเรือนาวีสมัยใหม่มักจะเป็นหน่วยธุรการ และมีการจัดกองเรือเฉพาะกิจสำหรับการปฏิบัติการเฉพาะด้าน

รายชื่อกองเรือนาวี
------------------

* กองเรือสหราชอาณาจักร - กองเรือใหญ่ (Grand Fleet), กองเรือบ้าน (Home Fleet), กองเรือแอตแลนติก (Atlantic Fleet), กองเรือแปซิฟิกของสหราชอาณาจักร (British Pacific Fleet)
* กองเรือเยอรมนี - กองเรือทะเลหลวง (High Seas Fleet)
* กองเรือรัสเซีย - ทัพเรือบอลติก (Baltic Fleet), ทัพเรือทะเลดำ (Black Sea Fleet), ทัพเรือแปซิฟิก (Pacific Fleet), ทัพเรือเหนือ (Northern Fleet), ทัพเรือแคสเปียน (Caspian Flotilla), กองเรือยุทธการที่ 5 (5th Squadron)
* กองเรือญี่ปุ่น - กองเรือผสม (Combined Fleet), กองเรือที่ 1 (1st Fleet), กองเรือที่ 2 (2nd Fleet), กองเรืออากาศที่ 1 (1st Air Fleet)
* กองเรือสหรัฐ - ทัพเรือที่ 7 ของสหรัฐ (United States Seventh Fleet), ทัพเรือแปซิฟิก (Pacific Fleet)
* กองเรือจีน - กองเรือทะเลตะวันออก (East Sea Fleet), กองเรือเป่ย์หยาง (Beiyang Fleet)
* กองเรืออินเดีย - กองเรือตะวันออก (Eastern Fleet), กองเรือตะวันตก (Western Fleet)
* กองเรือซาอุดีอาระเบีย - กองเรือตะวันออก (Eastern Fleet), กองเรือตะวันตก (Western Fleet)
* กองเรืออิหร่าน - กองเรือเหนือ (Northern Fleet), กองเรือใต้ (Southern Fleet)

รูปภาพกองเรือนาวีในประวัติศาสตร์
--------------------------------

* กองเรือสหราชอาณาจักร (กองเรือใหญ่)กองเรือสหราชอาณาจักร (กองเรือใหญ่)
* โปสการ์ดการประชุมกองเรือใหญ่เพื่อพระราชทานในพระมหากษัตริย์โปสการ์ดการประชุมกองเรือใหญ่เพื่อพระราชทานในพระมหากษัตริย์
* กองเรือเยอรมนี (กองเรือทะเลหลวง)กองเรือเยอรมนี (กองเรือทะเลหลวง)
* กองเรือญี่ปุ่น (กองเรือผสม)กองเรือญี่ปุ่น (กองเรือผสม)
* กองเรือบรรทุกเครื่องบินญี่ปุ่นช่วงการโจมตีเพิร์ลฮาร์เบอร์ งานศิลปะโดยจอห์น แฮมิลตันกองเรือบรรทุกเครื่องบินญี่ปุ่นช่วงการโจมตีเพิร์ลฮาร์เบอร์ งานศิลปะโดยจอห์น แฮมิลตัน
* กองเรือสหรัฐกองเรือสหรัฐ
* กองเรือบรรทุกเครื่องบินที่สามของสหรัฐ ในวันที่ 8 ธันวาคม ค.ศ. 1944กองเรือบรรทุกเครื่องบินที่สามของสหรัฐ ในวันที่ 8 ธันวาคม ค.ศ. 1944
* กองเรือรัสเซีย (ทัพเรือทะเลดำ)กองเรือรัสเซีย (ทัพเรือทะเลดำ)
* กองเรือจีน (กองเรือเป่ย์หยาง)กองเรือจีน (กองเรือเป่ย์หยาง)

ดูเพิ่ม
-------

* รายชื่อกองเรือนาวี

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **กองเรือนาวี**

1. ↑  "Definition of FLEET". *www.merriam-webster.com*. สืบค้นเมื่อ 8 April 2018.

|  |  |
| --- | --- |
| ฐานข้อมูลการควบคุมรายการหลักฐาน: ประจำชาติ แก้ไขสิ่งนี้ที่วิกิสนเทศ | 
* เยอรมนี

 |